als_Latn dik_Latn tur_Latn
Talenti shqiptar, Valmir Berisha, do ta vazhdojë karrierën në skuadrën e Romës. Mediat italiane raportojnë se futbollisti i deritashëm i Halmstadit tashmë ka arritur marrëveshje me drejtorin sportiv të verdhekuqve, Walter Sabatini, kurse zyrtarizimi i transferimit të tij pritet të ndodhë pasi kosovari t’i kalojë testet mjekësore.
Sipas raportimeve të medieve italiane 17-vjeçari kosovar ka arritur marrëveshje pesëvjeçare me Romën, derisa vlerësohet si një lojtar me potencial të madh, sidomos pas paraqitjeve mahnitëse me Suedinë në Botërorin e 17-vjeçarëve, ku u shpall golashënuesi më i mirë. Madje, ai vlerësohet edhe si ‘Zlatan Ibrahimovici i ri’.
als_Latn als_Latn